# Sacri Monti

Sacri Monti| Svjetska baština UNESCO-a |
|  |
|  Italija |
| Registriran | 2003(18. zasjedanje) |
| Vrsta | Kulturno dobro |
| Mjerilo | ii, iv |
| Ugroženost | no |
| Referenca | UNESCO |

**Sacri Monti** zapravo **Sacri Monti del Piemonte e della Lombardia** (prevedeno sa talijanskog: *Sveta brda Pijemonta i Lombardije*) je ime za devet hodočasničkih svetišta u Sjevernoj Italiji koja su 2003. uvrštena na UNESCO-vu
Listu mjesta svjetske baštine u Evropi zbog svojih kapela, arhitektonskog i hortikulturalnog uređenja.

## Historija i karakteristike

Devet *Svetih brda* nastalo je od kraja 16 i tokom 17. vijeka, a posvećena su različitim aspektima kršćanstva.

Fenomen *Svetih brda* započeo je na prijelazu iz 15 u 16. vijek radi stvaranja hodočasničkih svetišta u Evropi, jer je u to vrijeme hodočasnicima bilo gotovo nemoguće otići u Svetu Zemlju zbog brzog širenja islama. U početku su predložena tri različita mjesta za buduću ulogu *Novog Jeruzalema*; Varallo u Pijemontu, Montaione u Toskani i Braga u sjevernom Portugalu.
Lokaliteti su odabrani na bazi sličnosti sa topografijom Svete Zemlje.
Fenomen se ukorijenio nakon Tridentskog koncila, kad je Katolička crkva poduzela čitav niz mjera u borbi protiv utjecaja protestantske reformacije.

Prvo talijansko svetište brdo kod Varalla, formirano je 1480. slijedeći zaključke Tridentskog koncila, uz veliku podršku Milanskih biskupa. Ono postalo je model za druga *Sveta brda*, koja nisu trebala biti posvećena samo Isusu, već i kultovima sv. Marije,
svetaca, sv. Trojstva i Otajstva krunice. Svako pojedinačno *Sveto brdo* započelo je svoju egzistenciju poštujući određena jedinstvena pravila i standarde za tipologiju i arhitektonski stil, ali je vremenom evoluiralo do vlastitog jedinstvenog stila.

Svako od njih ima zasebnu temu ili ulogu, tako je naprimjer kompleks svetišta u Orti San Giulio posvećen Franji Asiškom sa svoje 21 kapelice i vrtom izgleda gotovo isto kao i kad je nastao u 16. vijeku.

S druge strane kompleks Sacro Monte di Ossuccio u Ossucciu ima 14 baroknih kapela podignutih po padini brda, one hodočasnike vode do svetišta na vrhu.

Početkom 18. vijeka redovnik Michelangelo da Montiglio, uspio je izgraditi svetište na brdu kod Valperga podigavši 13 kapela koje simbol]]iziraju glavne stanice Isusovih muka na Kalvariji.

Svih devet *Svetih brda* prostiru se na terenu od 90,5 hektara, ali zajedno sa zaštitnom zonom to iznosi 721,90 hektara, treba reći i da imaju vrijedne umjetnine (freske, skulpture) koje su stvorili ponajbolji majstori Pijemonta i Lombardije.

## Lista Svetih brda

| Slika
 | Ime
 | Naselje
 | Provincija
 | Regija
 |
| --- | --- | --- | --- | --- |
|  | Sacro Monte di Varallo 1491.
 | Varallo
 | Vercelli
 | Piemonte
 |
|  | Sacro Monte di Crea 1589.
 | Serralunga di Crea
 | Alessandria
 | Piemonte
 |
|  | Sacro Monte di Orta 1590.
 | Orta San Giulio
 | Novara
 | Piemonte
 |
|  | Sacro Monte di Varese 1598.
 | Varese
 | Varese
 | Lombardija
 |
|  | Sacro Monte di Oropa 1617
 | Biella
 | Biella
 | Piemonte
 |
|  | Sacro Monte di Ossuccio 1635
 | Ossuccio
 | Como
 | Lombardija
 |
|  | Sacro Monte di Ghiffa 1591
 | Ghiffa
 | Verbano-Cusio-Ossola
 | Piemonte
 |
|  | Sacro Monte Calvario di Domodossola 1657.
 | Domodossola
 | Verbano-Cusio-Ossola
 | Piemonte
 |
|  | Sacro Monte di Belmonte 1712.
 | Valperga, Piemonte
 | Metropolitanski Torino
 | Piemonte
 |

## Reference

## Vanjske veze

* *Ente di Gestione Sacri Monti* (`it`)